**Ministru kabineta noteikumu projekta “Grozījumi Ministru kabineta 2010.gada 28.decembra noteikumos Nr.1220 “Asignējumu piešķiršanas un izpildes kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2010.gada 28.decembra noteikumos Nr.1220 “Asignējumu piešķiršanas un izpildes kārtība”” (turpmāk – noteikumu projekts) izstrādāts, lai precizētu kārtību un termiņus asignējumu izpildes jomā. Noteikumu projekts stāsies spēkā 2020.gada 1.janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Valsts kases iniciatīvas, lai pilnveidotu budžeta izpildes regulējumu gada slēgumu kārtībā, ņemot vērā Ministru kabineta noteikumu projektā “Kārtība, kādā Valsts kase nodrošina maksājumu pakalpojumu sniegšanu” (VSS-826) iekļautās izmaiņas budžeta izpildes korekciju iesniegšanas termiņā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2010.gada 28.decembra noteikumos Nr.1220 “Asignējumu piešķiršanas un izpildes kārtība” (turpmāk – noteikumi) ir noteikti termiņi, kādos tiek veiktas noteiktas gada slēguma procedūras, piemēram, termiņš, kādā klienti iesniedz pieteikumus par atlikuma uz gada beigām pārgrāmatošanu.  Ministru kabineta noteikumu projekts “Kārtība, kādā Valsts kase nodrošina maksājumu pakalpojumu sniegšanu” (turpmāk – VSS-826) paredz noteikt īsāku termiņu budžeta korekciju veikšanai par iepriekšējo saimniecisko gadu – mainot pieteikumu par klasifikācijas kodu labošanu klienta konta ietvaros un pieteikumu par darījuma pārgrāmatošanu klienta kontu ietvaros iesniegšanas termiņu par iepriekšējo saimniecisko gadu no piecpadsmitās darba dienas uz 8. janvāri par 2019. gadu, kā arī līdz saimnieciskā gada pēdējai darbdienai turpmākajā periodā, vienlaikus nosakot pieteikumu iesniegšanas formu un iesniegšanas veidu – ka pieteikumu iesniedz elektroniska dokumenta veidā, apliecinātu ar drošu elektronisko parakstu atbilstoši normatīvajiem aktiem elektronisko dokumentu noformēšanas un aprites jomā, nosūtot uz Valsts kases oficiālo elektronisko adresi. Ņemot vērā VSS-826 noteikto, budžeta izpildītājiem ir iespējams ātrāk, nekā to nosaka līdzšinējā kārtība, iesniegt pieteikumu par atlikuma uz iepriekšējā saimnieciskā gada beigām pārgrāmatošanu un Valsts kasei slēgt neizmantotos asignējumus. Līdz ar to būs ātrāk pieejama informācija par valsts budžeta izpildi iepriekšējā saimnieciskajā gadā (kopsavilkuma pārskats). Budžeta izpildītāji varēs savlaicīgāk sākt gatavot informāciju saskaņā ar Ministru kabineta 2018.gada 10.aprīļa instrukciju Nr.2 “Instrukcija par valsts budžeta izpildes analīzi”, kā arī gatavot budžeta pieprasījumu apropriācijas palielināšanai atlikumu izmantošanai vai apropriācijas rezerves izmantošanai saskaņā ar Ministru kabineta 2018.gada 17.jūlija noteikumiem Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” (pašreiz šis process notiek vēlāk, jo ilgāk notiek gada slēguma korekcijas). Noteikumu projekta 1.6. apakšpunkts papildināts ar Valsts kases darbības termiņu tiesiskai skaidrībai – lai būtu skaidri noteikts pieteikuma izpildes termiņš. Ņemot vērā minēto, un lai vienādotu savstarpēji saistītu pieteikumu iesniegšanas termiņu, formu un iesniegšanas veidu, precizēts noteikumu 45., 45.1, 46., 47.1, 49., 50. punkts, papildināts ar 50.1 punktu, svītrots 5. pielikums (jo līdzekļu pārgrāmatošanu klienti veic saimnieciskā gada ietvaros e-pakalpojumā eKase). Tāpat precizēta 4. pielikuma redakcija, dzēšot no pieteikuma formas sadaļu par līdzekļu pārgrāmatošanu kā iepriekšējā saimnieciskā gada 31. decembra darījumu, jo vienlaikus ar darījumu labojumu neveikšanu speciālā periodā ar 31.decembra datumu (budžeta izpildes korekcijas kontā un starp klienta kontiem), nav pieļaujama arī maksājumu veikšana ar 31.decembra datumu, jo šie darījumi pielīdzināmi maksājuma rīkojumiem un izpildāmi saskaņā ar Maksājumu pakalpojumu un elektroniskās naudas likumā noteikto – tekošajā dienā. Paredzēts, ka minētā norma stātos spēkā ar 2020. gada 9. janvāri, tas ir pēc visu 2019. gada slēguma darījumu veikšanas. Pamatojoties uz veiktajām izmaiņām gada slēguma korekciju veikšanas termiņos, precizēts noteikumu 39.punkts – saīsināts termiņš, kādā Valsts kase 2020.gada sākumā nodrošinās un ministrijas saskaņos kopsavilkuma pārskatu par budžeta izpildi iepriekšējā saimnieciskajā gadā. Lai noteiktu turpmāku rīcību ar ministriju kopsavilkuma pārskatu saskaņošanu, 2020.gada laikā ir paredzēts izstrādāt grozījumus noteikumos, kas paredzētu, ka kopsavilkuma pārskatā par budžeta izpildi iepriekšējā saimnieciskā gadā veidlapās tiek nodrošināta aile ar ievades iespējām ieņēmumu daļā, savukārt izdevumu pozīcijas netiks koriģētas. Labojumi varētu tikt veikti par budžeta izpildes neatbilstībām, kas izveidojušās gada pēdējās dienās. Labojumu veikšanas brīdī iestāde norādīs grāmatvedības uzskaites datus tām pozīcijām, kas atšķiras no budžeta izpildes kontos Valsts kasē un papildus sniegs skaidrojumu par darījuma būtības atšķirībām kopsavilkuma pārskatā par budžeta izpildi iepriekšējā saimnieciskā gadā. Pēc apstiprināšanas, minētie dati tiktu pārnesti uz saimnieciskā gada budžeta izpildes pārskata veidlapām. Ņemot vērā faktisko situāciju, ka valsts budžeta izpildītāji gada ietvaros var saņemt transferta ieņēmumus no valsts budžeta daļēji finansētām atvasinātām publiskām personām, budžeta nefinansētām iestādēm un pašvaldībām, kas paredzēti izdevumu finansēšanai arī nākamajā saimnieciskajā gadā, precizēts noteikumu 49. punkts, svītrojot prasību valsts budžeta iestādēm veikt neizlietotā transferta atlikuma atmaksu minētajiem transferta devējiem līdz saimnieciskā gada beigām. Kā arī precizēts noteikumu 45.punkts, paredzot, ka tas noteiks rīcību ar valsts pamatbudžeta izdevumu kontā esošo ārvalstu finanšu palīdzības līdzekļu vai ieņēmumu par sniegtajiem maksas pakalpojumiem un citiem pašu ieņēmumiem atlikumu, tai skaitā transferta atlikumu, kas saņemts no citas ministrijas, pašvaldības, no valsts budžeta daļēji finansētas atvasinātas publiskas personas vai budžeta nefinansētas iestādes. Izņēmums ir neizlietotais transferta atlikums no dotācijas no vispārējiem ieņēmumiem vai valsts speciālā budžeta – šī transferta atlikuma atmaksu valsts budžeta izpildītājiem jāveic līdz saimnieciskā gada beigām saskaņā ar noteikumu 49.punktu. Valsts kases rīcību, ja budžeta izpildītājs nav rīkojies atbilstoši 45. punktā noteiktajam, nosaka šo noteikumu 45.1 punkts.  Papildus veikti tehniski precizējumi noteikumu 34.1, 34.3 un 38.punktā – precizēta atsauce uz Ministru kabineta 2019. gada 10. septembra noteikumiem Nr. 430 "Kārtība, kādā nodrošina informācijas apriti, izmantojot Valsts kases e-pakalpojumus" un precizēts e-pakalpojuma nosaukums. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (Valsts kase). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts kase, ministrijas, citas centrālās valsts iestādes, to padotības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nemaina institūciju tiesības, pienākumus un veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts “Kārtība, kādā Valsts kase nodrošina maksājumu pakalpojumu sniegšanu” (VSS-826) – tiek mainīts pieteikumu iesniegšanas termiņš, forma un iesniegšanas veids, kuri jāvienādo arī šajā noteikumu projektā. Ministru kabineta 2019. gada 10. septembra noteikumi Nr. 430 "Kārtība, kādā nodrošina informācijas apriti, izmantojot Valsts kases e-pakalpojumus" – mainoties deleģējumam tika pārizdoti noteikumi un mainījās to nosaukums, tādēļ tiek precizēta atsauce uz šo kārtību noteikumu projektā. |
| 2. | Atbildīgā institūcija | Finanšu ministrija (Valsts kase). |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ir publicēta Finanšu ministrijas tīmekļa vietnes www.fm.gov.lv un Valsts kases tīmekļa vietnes [www.kase.gov.lv](http://www.kase.gov.lv) sadaļā “Sabiedrības līdzdalība”, nodrošinot iespēju sabiedrības pārstāvjiem līdzdarboties projekta izstrādē un sniegt viedokli pēc projekta izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, informācija par kuru no 2019.gada 22.jūlija pieejama Finanšu ministrijas tīmekļa vietnes sadaļā “Sabiedrības līdzdalība” – “Tiesību aktu projekti” –“Valsts budžeta politika”, adrese:<https://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#projectXXX>, kā arī Ministru kabineta tīmekļvietnes sadaļā “Valsts kanceleja” – “Sabiedrības līdzdalība”, adrese:<https://www.mk.gov.lv/content/ministru-kabineta-diskusiju-dokumenti> un Valsts kases tīmekļa vietnes sadaļā “Sabiedrības līdzdalība”, adrese: <https://www.kase.gov.lv/valsts-kase/sabiedribas-lidzdaliba>. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā "Latvijas Vēstnesis" un bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kase, ministrijas, citas centrālās valsts iestādes, to padotības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.Noteikumu projekts tiks realizēts esošo cilvēkresursu un finanšu resursu ietvaros. |
| 3. | Cita informācija | Nav. |

Finanšu ministrs J.Reirs

A.Popova, 67094246

anita.popova@kase.gov.lv